Lav et referat af nedenstående tekst:

Tekst:
En maskeret mand har søndag aften begået røveri mod Super Brugsen på hjørnet af Sjællandsgade og Færøgade i Aalborg. Nordjyllands Politi blev alarmeret om røveriet klokken 20.16, og da politiet i forvejen var nær området for at lede efter en forsvunden 86-årig var flere patruljer meget hurtigt på stedet. Klokken 20.30 fortæller vagtchef ved Nordjyllands Politi, at man er massivt til stede i håbet om at fange røveren. Det lykkedes nemlig røveren at stikke af til fods, inden de første patruljer var fremme og han er klokken 20.30 endnu ikke fundet og anholdt. Røveren beskrives som en mand på omkring 180 centimeter. Han var iført en grå hættetrøje og havde en skimaske for ansigtet. Han truede ved røveriet de ansatte med en kniv og stak efterfølgende af fra stedet i ukendt retning. Med sig havde han et ukendt kontantbeløb. Nordjyllands Politi hører gerne fra vidner, der måtte have set noget før, under eller efter røveriet. Nordjyllands Politi kan kontaktes på telefon 114.

Referat:
En mand truede søndag aften personalet i Super Brugsen på Sjællandsgade i Aalborg med en kniv. Han stak efterfølgende af til fods.